Pennsylvania ünnepel | Cannabis Kultusz
Az örömben a lakosság elsöprő többsége osztozik, hiszen egy áprilisban nyilvánosságra hozott felmérés eredménye szerint a pennsylvaniaiak 88%-a támogatja a gyógyászati kannabisz engedélyezését, és 51% a teljes fűlegalizációt. Az új törvény elfogadásával Pennsylvania a 23. a gyógyászati kannabiszt engedélyező államok sorában – nem számolva ide a Washington DC-t –, vagyis kettő híján már a szövetségi államok felében felírhatják az orvosok a marihuánát különböző egészségügyi állapotok esetén. Pennsylvaniában a szóba jöhető betegségek listája kifejezetten hosszú, a 17 tünet közt található többek között a Parkinson-kór, a sclerosis multiplex, a Crohn-betegség, epilepszia, rák és a neuropátiás fájdalom. Aki a törvényben felsorolt betegségek valamelyikével fordul az orvosához, annak a kannabisz hatóanyagait tartalmazó tablettákat, krémeket, olajokat és párologtatható folyadékot írhatnak fel, de a virágzat füstölése nem lesz engedélyezett. A program másfél-két év múlva lép életbe, és nagyjából 150 állami gyógyszertárban lesznek elérhetők a kannabinoid tartalmú termékek. Ez alatt az idő alatt Pennsylvania lakosai számára engedélyezett, hogy más államokban váltsák ki a receptre felírt gyógyszereiket. Erre azonban a szomszédos New Jersey nem lesz alkalmas, ott ugyanis a törvény épp ellenkezőleg, csak a virágzat felírását és forgalmazását engedélyezi, a készítményekét nem. Ahogy terjednek az eltérő szabályozások, és lehetővé válik az államok közötti átjárhatóság a gyógyászati kannabisz terén, úgy lesz érdemes felülvizsgálni, hogy fenntartható-e az ennyire különböző megközelítésű engedélyezések rendszere.
USA kender fű marihuána gyógyászati kannabisz dekriminalizáció legalizáció termesztés kannabisz reggae zene fajta